Here is a page extracted from Wikipedia that may contain CSS, HTML, and a lot of unformatted text.

Title: محمد بن إدريس الكاتي
Content: محمد بن إدريس الكاتي (مزيود ف مراكش) هوّا كاتب مسراحي مغريبي ؤ موناضيل سياسي سابق.

حياتو 
ف أواخر سّتينات بدا لمسرح ف جمعية "شبيبة لحمراء". ف لبدية د سّبعينات تعين موعليم ف كازا، ؤ ساهم ف تأسيس جمعية "السلام البرنوصي"، ؤ عاون ف تأليف مسراحية "علاش ؤ كيفاش"، ؤ مسراحية "الڭفة" (تأليف محمد قاوتي). ف 1975 نتاقل ل مراكش ؤ لتاحق ب جمعية "ضياء" لي دار فيها إخراج مسراحية "القطار". ؤ عاود رجع ل جمعية "شبيبة الحمراء" لي دار فيها إخراج مسراحية "الأرض" لي كان عندها تأتير كبير. ف 1977 تّعتاقل معا مجموعة د لموناضيلين د ليسر تّقدمي، ؤ دوّز 3 سنين ما بين درب مولاي الشريف ؤ حبس لمدني د مكناس. ملي تّطلق سراحو، رجع ل جمعية "شبيبة الحمراء" ف عوام 1980 ؤ 1981، ؤ خرج مسراحية "لبارح و ليوم".

ف 1982، لتاحق ب لمركز تّرباوي ف مراكش، ؤ تخرّج منو ف 1984، ؤ تعيّن ؤستاد ف كازا. من داك لوقت توقف على مومارسة لمسرح، حتا رجع ليه كا كاتب مسراحي.

أعمال

إخراج مسراحي 
 علاش ؤ كيفاش
 الڭفة
 القطار
 الأرض
 لبارح و ليوم

مؤلفات

عيون لكلام 

كاتب مسراحي مغريبي
موخريجين مسراحيين مغاربا
مقالات فيها مصدر و 3000 بايت
ناس تزادو ف مراكش